Manden var på vej fra ø-gadekvarteret til Kennedy Arkaden, da han passerede tre mænd der kom ud af en opgang i Jyllandsgade 15 eller 17. Den ene mand råbte ham an, men offeret ignorerede det og fortsatte. pludselig kom den ene røver løbende, væltede ham omkuld og overdængede sit offer med slag og spark. De to andre gerningsmand sluttede sig til, og deltog ligeledes i overfaldet. På et tidspunkt rykkede en af overfaldsmændene en taske med en bærbar computer fra offeret. Det lykkedes den 42-årige at komme op og stå og flygte - og imens er politiet også på vej til stedet, da vidner har alarmeret dem. Politiet får efterfølgende fat i én af overfaldsmændene - en 27-årig gammel kending fra Aalborg. Han sidder nu i detentionen, og vil sandsynligvis blive fremstillet i et grundlovsforhør senere i dag. Det fortæller vagtchef Frank Liltorp til TV2/Nord. De to andre røvere beskrives som følgende: den ene er mørk, 175 cm. høj og almindelig af bygning. Han havde mørkt, kort krøllet hår og var iført en mørk eller grøn jakke med pelskrave. Den anden er europæisk udseende, 180 cm. høj og kraftig eller tyk. Han havde mellemlangt, bølget hår. Oplysninger i sagen kan gives til Nordjyllands Politi på telefon 114.

Opsummering:
En 42-årig mand blev mandag nat overfaldet da han var på vej til bussen.